Minitel

Minitel var en fransk onlineservice for teledata (fransk: Vidéotex) som var tilgjengelig via telefonnettet. Den blir ansett for å ha vært en av verdens mest suksessfulle onlinetjenester før World Wide Web.Minitel: The rise and fall of the France-wide web, 27. juni 2012 bbc.co.uk

Testing av Minitel begynte i 1978 i Bretagne og bredte seg til hele Frankrike i 1982 med hjelp av Poste, Téléphone et Télécommunications (PTT). Det ble utviklet en egen terminal med sort-hvit skjerm, tastatur og modem, som ble gitt bort til kundene. I Norge ble det gjort testforsøk med et minitel-prosjekt på Gjøvik, Lillehammer og Rjukan i Tinn kommune, der det ble delt ut et stort antall gratis terminaler. Disse byene kunne således kommunisere med hverandre via Minitel i prosjektet. Det norske prøveprosjektet var et forskningsprosjekt i regi av Teledirektoratet, og terminalene ble produsert av Alcatel STK i en norsk utgave, for øvrig omtalt i et hefte "Minitel i husstander : Minitelprosjektet på Rjukan og Lillehammer", utgitt av Televerkets forskningsinstitutt i 1992.Minitel i husstander : Minitelprosjektet på Rjukan og Lillehammer , av Ola Ødegaard, Kjeller : Televerkets forskningsinstitutt, 1992
På et tidspunkt ble det gjort forsøk på skolesamarbeid mellom Norge og Frankrike i franskundervisning, "Sans Passeport - telekommunikasjon med Minitel" i franskundervisningen.''Telekommunikasjon med Minitel mellom franske og norske klasser, av Unni Hovstad, UIB 

I Minitels glansdager kunne man benytte seg av over 26 000 tjenester, hvorav en ikke uvesentlig del var chatterom med erotiske temaer.Nu lukker franskmændene for internettets forløber, 28. juni 2012, politiken.dk Man kunne også bestille varer, togbilletter, sjekke børskurser og telefonkatalogen samt ha en epostboks. Minitel toppet med over 25 millioner franske og belgiske brukere. I 2012 var det fremdeles 810 100 eksemplarer av Minitel i omløp. Lørdag den 30. juni samme år stengte allikevel tjenesten for godt.Le Minitel disparaîtra en juin 2012, lefigaro.fr

 Referanser 

 Eksterne lenker 
 Minitels hjemmeside
 Frankrike tar farvel med Minitel 

Kategori:Franske medier
Kategori:Telekommunikasjon
Kategori:Informatikkens historie